

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.8 | 2024. gada 30. maijā  |

**43.**

**Par izmaiņām Ogres** **novada sadarbības teritorijas civilās aizsardzības komisijas sastāvā**

Saskaņā ar Ministru kabineta 2017. gada 26. septembra noteikumu Nr. 582 “Noteikumi par pašvaldību sadarbības teritorijas civilās aizsardzības komisijām” (turpmāk – Noteikumi Nr. 582) pielikuma 25. punktu, Ogres novada pašvaldība ir izveidojusi Ogres novada sadarbības teritorijas civilās aizsardzības komisiju.

Saskaņā ar Ogres novada pašvaldības (turpmāk – Pašvaldība) domes 2022. gada 26. maija lēmumu “Par Ogres novada sadarbības teritorijas civilās aizsardzības komisijas izveidošanu, tās sastāva un nolikuma apstiprināšanu” apstiprināta Civilās aizsardzības komisija, tās sastāvs un nolikums.

Pašvaldība ir saņēmusi Latvijas Republikas Valsts meža dienesta vēstuli (pašvaldībā reģistrēta 18.04.2024. ar Nr. 2-4.1/2106), ar kuru Pašvaldība tiek informēta par Valsts meža dienesta Centra virsmežniecības pārstāvja maiņu komisijā.

Sakarā ar Valsts meža dienesta ģenerāldirektora 2023. gada 11. decembra rīkojumu Nr. 214 “Par Valsts meža dienesta teritoriālo struktūrvienību optimizāciju un uzraugāmo teritoriju apstiprināšanu” Zemgales virsmežniecība tika apvienota ar Rīgas reģionālo virsmežniecību, apvienošanas rezultātā izveidojot Centra virsmežniecību. Saskaņā ar Valsts meža dienesta ģenerāldirektora 2024. gada 29. februāra rīkojuma Nr. 52 “Par funkciju, tiesību, saistību, mantas un lietvedības pārņemšanu un virsmežniecību administrāciju darba telpām” 1.5. apakšpunktu Zemgales virsmežniecības un Rīgas reģionālās virsmežniecības funkciju, tiesību, saistību, mantas un lietvedības pārņēmēja ar 2024. gada 1. aprīli ir Centra virsmežniecība.

Valsts meža dienesta Centra virsmežniecība 2024.gada 17. aprīlī izdeva rīkojumu Nr. 5 “Par pārstāvju deleģēšanu novada sadarbības teritorijas civilās aizsardzības komisija sadarbības teritoriju civilās aizsardzības komisijās”, saskaņā ar kuru Komisijas locekļa pienākumus Ogres novada sadarbības teritorijas civilās aizsardzības komisijas sastāvā turpmāk pildīs Centra virsmežniecības Ogres mežniecības vecākais mežzinis Māris Balodis, iespējamās prombūtnes laikā aizvietos Centra virsmežniecības Ogres mežniecības mežzinis Valdis Rubažs,

Pamatojoties uz Civilās aizsardzības un katastrofas pārvaldīšanas likuma 11. panta pirmās daļas 2. punktu, Pašvaldību likuma 4. panta pirmās daļas 18. punktu un Ministru kabineta 2017. gada 26. septembra noteikumiem Nr. 582 ”Noteikumi par pašvaldību sadarbības teritorijas civilās aizsardzības komisijām” 7.9. apakšpunktu

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdarīt** Ogres novada pašvaldības domes 2022. gada 26. maija lēmumā “Par Ogres novada sadarbības teritorijas civilās aizsardzības komisijas izveidošanu, tās sastāva un nolikuma apstiprināšanu” šādu grozījumu:

1.1. izteikt lēmuma 2.4.16. apakšpunktu šādā redakcijā:

“2.4.16. **Māris Balodis** (Valsts meža dienesta Centra virsmežniecības pārstāvis)”.

1. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)